जर्मनी में दो ट्रेनों की टक्कर, 10 की मौत  
एक यात्री ट्रेन की मालगाड़ी से सीधी टक्कर हो गई, जिससे 10 लोगों की मौत हो गई। यह दुर्घटना बर्लिन से करीब 200 किलोमीटर दूर हुई।
पूर्वी जर्मनी में दो ट्रेनों की टक्कर में 10 लोगों की मौत हो गई, जबकि 33 अन्य घायल हो गए।   अधिकारियों के अनुसार एक यात्री रेलगाड़ी की मालगाड़ी से सीधी टक्कर हो गई, जिससे 10 लोगों की मौत हो गई। यह दुर्घटना शनिवार देर शाम राजधानी बर्लिन से करीब 200 किलोमीटर दूर हुई।  घायलों को अस्पताल में दाखिल कराया गया है। पुलिस दुर्घटना के कारणों का पता लगा रही है। दुर्घटना स्थल पर बचाव कार्य जारी है और करीब 200 बचावकर्मी घटनास्थल पर मौजूद हैं। अधिकारियों ने आशंका जताई है कि मृतकों की संख्या में वृद्धि हो सकती है।